laion/Wikipedia-Exotic huggingface dataset:
ელემენტარული ნაწილაკები

ელემენტარული ნაწილაკები (ფრანგ. Les Particules élémentaires) — ფრანგი მწერლის, მიშელ უელბეკის, რომანი, გამოქვეყნდა 1998 წელს. ნაწარმოები მოგვითხრობს ორი ნახევარძმის, მიშელისა და ბრუნოს და თანამედროვე საზოგადოებაში მათი პრობლემების შესახებ. რომანმა დუბლინის საერთაშორისო ლიტერატურული პრემია მოიპოვა. The prophets of pessimism
ოლენა დემიანენკო

ოლენა ვიქტორის ასული დემიანენკო (დ. 8 მაისი, 1966, ლვოვი) ― უკრაინელი კინორეჟისორი, კინოპროდიუსერი და სცენარისტი. უკრაინის კინოოპერატორთა ეროვნული კავშირის, უკრაინის კინოაკადემიის (2017 წლიდან) და ევროპის კინოაკადემიის (2018 წლიდან) წევრი. 1990 წელს კიევის ი. კ. კარპენკო-კარის სახელობის თეატრის, კინოსა და ტელევიიზიის ეროვნული უნივერსიტეტი დაამთავრა. Олена Дем'яненко კინოფილმების ინტერნეტ-მონაცემთა ბაზაში Олена Дем'яненко на сайті Національна спілка кінематографістів України
დმიტრო კულება

დმიტრო ივანის ძე კულება (უკრ. Дмитро Іванович Кулеба; დ. 19 აპრილი, 1981) — უკრაინელი სახელმწიფო მოღვაწე, დიპლომატი და კომუნიკაციების სპეციალისტი, 2020 წლის 4 მარტიდან 2024 წლის 4 სექტემბრამდე უკრაინის საგარეო საქმეთა მინისტრი და უკრაინის თავდაცვისა და უშიშროების საბჭოს წევრი. კულება არის ერთ-ერთი ყველაზე ახალგაზრდა საგარეო საქმეთა მინისტრი უკრაინის ისტორიაში. მინისტრად დანიშვნამდე კულება მსახურობდა უკრაინის პრემიერ-მინისტრის მოადგილედ ევროკავშირისა და NATO-ს საკითხებში და ევროპის საბჭოში უკრაინის წარმომადგენლად 2016-2019 წლებში. ↑ 1.0 1.1 https://lb.ua/file/person/3191 ↑ https://web.archive.org/web/20240904131007/https://www.kmu.gov.ua/en/profile/dmitro-kuleba ↑ https://www.youtube.com/watch?v=8KbQHTbHMTI&t=3445s ↑ Cabinet of Ministers of Ukraine Government Portal ↑ [1] THE COMPOSITION OF THE NATIONAL SECURITY AND DEFENSE COUNCIL OF UKRAINE ↑ [2] BookForum 2020 participants ↑ „Cabinet of Ministers of Ukraine - Parliament approves new Cabinet of Ministers of Ukraine“. www.kmu.gov.ua (ინგლისური). ციტირების თარიღი: 26 თებერვალი, 2022. შეამოწმეთ თარიღის პარამეტრი |access-date=-ში (დახმარება)
ალფრედ დრეიფუსი

ალფრედ დრეიფუსი (Alfred Dreyfus; დ. 9 ოქტომბერი, 1859 — გ. 12 ივლისი, 1935) — ებრაული წარმოშობის ფრანგი არტილერიის ოფიცერი, რომლის გასამართლება და პატიმრობა 1894 წელს ღალატის ბრალდებით ერთ-ერთი ყველაზე სენსაციური პოლიტიკური დრამა გახდა თანამედროვე საფრანგეთისა და ევროპის ისტორიაში. ეს მოვლენა დღეს დრეიფუსის საქმედ არის ცნობილი. მთავარი სტატია: დრეიფუსის საქმე.
სილეზიის მაღლობი

სილეზიის მაღლობი (პოლ. Wyżyna Śląska) — მაღლობი სამხრეთ პოლონეთში. ადმინისტრაციულად ვრცელდება ოპოლეს, სილეზიისა და მალოპოლსკის სავოევოდოების ტერიტორიაზე. წარმოადგენს სილეზია-კრაკოვის მაღლობის სამხრეთ ნაწილს. ჩრდილოეთით ესაზღვრება ოპოლსკის დაბლობი და ვოზნიკ-ვიელუნის მაღლობი, აღმოსავლეთით კრაკოვ-ჩენსტოხოვის მაღლობი, სამხრეთით ოსვენციმის ქვაბული და ოსტრავის ქვაბული, დასავლეთით რაციბორსკის ქვაბული და ვროცლავის პრადოლინა. ფართობი 3929 კმ². გაბატონებულია მდინარეთა ხეობებით დანაწევრებული 200–300 მ სიმაღლის პლატო. უმაღლესი წერტილის სიმაღლეა 408 მ (მთა სვენტეი-ანი). დამახასიათებელია მოგლუვებული მორენული რელიეფი. მაღლობის ფუნდამენტს ქმნის მძლავრი ქვანახშირის დანალექების წყება. მდინარე ბიალა-ფჟემშის ორივე მხარეზე ვრცელდება ბლედოუს ქვიშიანი უდაბნო. ატმოსფერული ნალექების რაოდენობა წელიწადში 700–800 მმ. ანთროპოგენული ფაქტორებით შეცვლილია ადგილობრივი კლიმატი. სილეზიის მაღლობის ისტორიული დასავლეთი ნაწილი მიეკუთვნება ზემო სილეზიას, ხოლო აღმოსავლეთი — მცირე პოლონეთს. მთავარი მდინარეებია: ვისლა, ოდრა, ფჟემშა და ბრინიცა. ტერიტორიის დიდ ნაწილს წყლით უზრუნველყოფს გოჩალკოვიცეს წყალსაცავი. ურბანიზებული ტერიტორიაა. სილეზიის მაღლობის ფარგლებშია ზემო სილეზიის ქვანახშირის აუზის დიდი ნაწილი. ↑ Jerzy Kondracki. Geografia fizyczna Polski, Państ. Wydaw. Naukowe, 1978 ↑ Niedźwiedzki R., 2008: Klasztor na Górze na krawędzi zagłady. Tygodnik Strzelec Opolski, 23 (3 VI 2008) ↑ Stanisław Lencewicz, Jerzy Kondracki. Geografia fizyczna Polski. Państwowe Wydawn. Naukowe, 1959 ↑ Upper Silesian Coal Basin | Site overview
ჰალის ხიდი

ჰალას ხიდი — ხიდი თურქეთში, სოფელ ჰალაში. ადგილობრივი მოსახლეობა მას ზოგჯერ ჰალაქოფრუს სახელითაც მოიხსენებს. ხიდი ერთთაღიანია. მას ნახევარწრიული ფორმის მოყვანილობა აქვს. თაღის ორივე მხარის რკალისათვის განკუთვნილი მოგრძო ფორმის ქვები საგულდაგულოდაა დამუშავებული. ისინი ერთმანეთზეა მიწყობილი. მათ შემაკავშირებლად გამოყენებულია დუღაბის თხელი მასა. თაღის ბოლოები აქაც კლდოვან ქანზე დაშენებულ ბურჯებს ეყრდნობა. ხიდს თაღის ქუსლებში დატანილი აქვს ქარგლის ორ-ორი ბუდე. ეს ხიდი მოგვიანებით არის განახლებული. მას მარცხენა მხარეს დამატებით მიშენებული აქვს სავალი ნაწილი. ასევე შეკეთებული და განახლებულია ხიდის ბორდიურები და მათ შორისი სავალი ბილიკიც. ხიდის საერთო სიგრძე 22-40 მეტრია, ბურჯებს შორის მანძლი 16-20 მეტრია, მალის სიგანე 15 მეტრია, სავალი ბილიკის სიფართე 2,65 მეტრია, მანძილი ზედაპირიდან თაღის ქუსლებამდე 8,50 მეტრია. ისტორიული ჭანეთის აღმოსავლეთ ნაწილში დაცული კულტურული მემკვიდრეობის ძეგლები (საფორტიფიკაციო ნაგებობები, ეკლესიები, საკომუნიკაციო და საყოფაცხოვრებო არქიტექტურის ნიმუშები), ბათ., 2014, გვ. 75-76 ISBN 978-9941-0-6458-6.
ქოროღლის ძეგლი

ქოროღლის ძეგლი (აზერ. Koroğlu heykəli) — აზერბაიჯანული ხალხური ეპოსის გმირის, ქოროღლის ძეგლი, რომელიც აზერბაიჯანის დედაქალაქ ბაქოში ამავე გმირის სახელობის პარკში დგას. ძეგლის ავტორია აზერბაიჯანის სახალხო მხატვარი თოქაი მამედოვი. ქოროღლის ძეგლის დადგმის განკარგულება 2009 წელს გაიცა. გაიხსნა 2012 წლის 21 თებერვალს. გახსნის ცერემონიალს აზერბაიჯანის რესპუბლიკის პრეზიდენტი ილჰამ ალიევი ესწრებოდა. ↑ В Баку установлен памятник Кероглу – ФОТО (2012-01-30). ციტირების თარიღი: 2020-06-19. ↑ Официальный сайт президента Азербайджанской Республики - НОВОСТИ » Мероприятия. ციტირების თარიღი: 2020-06-19.
ალექსი ზორბასის ცხოვრება

ალექსი ზორბასის ცხოვრება (ბერძ. Βίος και Πολιτεία του Αλέξη Ζορμπά) — ბერძენი მწერლის ნიკოს კაზანძაკისის რომანი, გამოქვეყნდა 1946 წელს. ნაწარმოები მოგვითხრობს ახალგაზრდა მწერლის შესახებ, რომელიც საკუთარი ინტელექტუალური ცხოვრებისგან გაქცევის მიზნით კრეტაზე მიემგზავრება და იქ მურა ნახშირის საბადოს ქირაობს. იგი გაიცნობს და დაუმეგობრდება ალექსი ზორბასს, რომელიც წარუშლელ კვალს დატოვებს მის პიროვნებაზე. 1964 წელს რომანის ეკრანიზაცია შედგა, რომელმაც სამი ოსკარის ჯილდო მოიპოვა. ნაწარმოების მიხედვით აგრეთვე დაიდგა სასცენო მიუზიკლი და BBC-ის რადიოპიესა. The Nikos Kazantzakis Files Book review, Time Magazine
ქრისტეს უკანასკნელი ცდუნება

ქრისტეს უკანასკნელი ცდუნება (ბერძ. Ο Τελευταίος Πειρασμός) — ბერძენი მწერლის, ნიკოს კაზანძაკისის, ისტორიული რომანი, გამოქვეყნდა 1955 წელს. ნაწარმოები ასახავს იესო ქრისტეს ცხოვრებას და მის ბრძოლას სხვადასხვა ცდუნებებთან, მათ შორისაა შიში, ეჭვი, მცონარობა და ვნება. გამოცემისთანავე წიგნი დაგმო, როგორც კათოლიკურმა, ასევე საბერძნეთის მართლმადიდებლურმა ეკლესიამ, რის შემდეგაც რომანს არაერთი ქრისტიანული დაჯგუფება და მემარჯვენე ორგანიზაცია დაუპირისპირდა. 1988 წელს რეჟისორმა მარტინ სკორსეზემ რომანის კინოადაპტაცია გადაიღო, რომელმაც ასევე აზრთა სხვადასხვაობა გამოიწვია. ↑ Middleton, Darren J. N., and Peter Bien, eds. God's Struggler: Religion in the Writings of Nikos Kazantzakis. Macon: Mercer University Press, 1996. 26-27. ↑ "Rightists Attack Coast Libraries," The New York Times 22 Nov. 1964.
ნისლქმნილი

ნისლქმნილი (ინგლ. Mistborn) — ამერიკელი მწერლის, ბრენდონ სანდერსონის, ფენტეზი ჟანრის ეპიკური რომანების სერია. პირველი ტრილოგია, რომელიც 2006-2008 წლებში გამოქვეყნდა, შემდეგ წიგნებს მოიცავს: „უკანასკნელი იმპერია“, „აღზევების წყარო“ და „ეპოქათა გმირი“. 2011-2016 წლებში გამოქვეყნდა სერიის მეორე ნაწილი, ტეტრალოგია Wax and Wayne, რომელშიც მოქმედება 300 წლის შემდეგ ვითარდება, ხოლო მესამე ტრილოგიის გამოქვეყნება 2025-2027 წლებში იგეგმება. Mistborn წიგნების ინტერნეტ სიაში Mistborn. Mormon Literature & Creative Arts Database. The series page on the Coppermind, the Brandon Sanderson wiki ↑ Tweets November 12–19.. Brandonsanderson.com (November 19, 2010). დაარქივებულია ორიგინალიდან — ნოემბერი 23, 2010. ციტირების თარიღი: თებერვალი 24, 2022. ↑ Sanderson, Brandon. (December 18, 2015) State of the Sanderson 2015. ციტატა: „The original pitch was for three trilogies. The Wax and Wayne books expanded this to four series. This means there will still be a contemporary trilogy, and a science fiction trilogy, in the future.“ ციტირების თარიღი: January 20, 2016 ↑ r/Mistborn - [TLM The Lost Metal Update #1] en-US. ციტირების თარიღი: 2021-04-29
კალექოის ხიდი

კალექოის ხიდი — ხიდი თურქეთში. ფორტუნასუს ხეობის სათავეში, მდინარის კალაპოტის ერთ-ერთ ყველაზე შევიწროვებულ ადგილას. ძეგლი ზღვის დონიდან 1800 მ სიმაღლეზეა, ალპური საძოვრების ზონაში. აქ გადიოდა სწორედ ძველი გზა, რომელიც ზღვისპირეთს ერზრუმთან და სხვა მხარეებთან აკავშირებდა. ამ ხიდისა და გზის მნიშვნელობა იმდენად დიდია, რომ მას აკონტროლებდა სწორედ ხიდთან ახლოს შემაღლებულ კლდოვან კონცხზე აგებული საკმაოდ მოზრდილი კალექოის ციხე. ხიდი მცირე ზომისაა. მისი თაღი ნახევარწრიული მოყვანილობისაა. თაღის ქუსლები ორივე მხრივ კლდეში შესმულ ბურჯებშია ჩართული. იგი მსუბუქი და დახვეწილი პროპორციებით გამოირჩევა. ძველი ხიდის გვერდით, თანამედროვე რკინა-ბეტონის ხიდიცაა აშენებული. ძველ ხიდს არ აქვს მოაჯირი. სავალი ნაწილი დაფენილია ბრტყელი ფორმის ქვებით. ხიდის მთლიანი სიგრძე 17 მ-ია. ისტორიული ჭანეთის აღმოსავლეთ ნაწილში დაცული კულტურული მემკვიდრეობის ძეგლები (საფორტიფიკაციო ნაგებობები, ეკლესიები, საკომუნიკაციო და საყოფაცხოვრებო არქიტექტურის ნიმუშები), ბათ., 2014, გვ. 74-75 ISBN 978-9941-0-6458-6.
დევიდ ლაგერკრანცი

დევიდ ლაგერკრანცი (დ. 4 სექტემბერი, 1962) — შვედი ჟურალისტი და მწერალი. ცნობილია ბიოგრაფიული წიგნით „მე ვარ ზლატან იბრაგიმოვიჩი“ და სტიგ ლარსონის მილენიუმის სერიის გაგრძელებით, რომელსაც მან სამი რომანი შემატა: „გოგონა ობობას ქსელში“, „გოგონა, რომელიც სამაგიეროს ყველას უხდის“ და „გოგონა, რომელიც უნდა მომკვდარიყო“. ოფიციალური საიტი ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Munzinger Personen <a href="https://wikidata.org/wiki/Track:Q107343683"></a> ↑ 3.0 3.1 Sveriges befolkning 2000 — Sveriges Släktforskarförbund, 2020. <a href="https://wikidata.org/wiki/Track:Q106527645"></a><a href="https://wikidata.org/wiki/Track:Q10685961"></a>
სულების სახლი

სულების სახლი (ესპ. La casa de los espíritus) — ისაბელ ალიენდეს სადებიუტო რომანი. 1982 წელს ბუენოს-აირესში გამოქვეყნებამდე, ტექსტი არაერთი ესპანურენოვანმა გამომცემლობამ დაიწუნა. რომანი გამოსვლისთანავე ბესტსელერად იქცა და კრიტიკული აღიარებაც მოიპოვა. „სულების სახლი“ 1982 წელს ჩილეში წლის საუკეთესო რომანად გამოცხადდა, მისთვის მწერალმა ეროვნული ლიტერატურული პრემია Panorama Literario მიიღო. ნაწარმოები ოცზე მეტ ენაზეა თარგმნილი. რომანის დაწერის იდეა ალიენდეს მაშინ დაებადა, როცა შეიტყო, რომ მისი ასი წლის ბაბუა სიკვდილის პირას იმყოფებოდა. მან ბებიას სულიერად გასამხნევებლად წერილი დაუწერა, რომელიც „სულების სახლისთვის“ დაწერილი პირველი ტექსტი გახდა. რომანი XX საუკუნეში ჩილეში მომხდარი ისტორიული და სოციალური ძვრების ფონზე ტრუებას ოჯახის ოთხი თაობის შესახებ მოგვითხრობს, რომლის წევრებიც ზებუნებრივი ნიჭით არიან დაჯილდოებულნი. ტექსტი ნაწილობრივ ავტობიოგრაფიულია, რამდენადაც მისი პერსონაჟების პროტოტიპებად მწერლის ოჯახის წევრები გვევლინებიან, მათ შორის ჩილეს პრეზიდენტი სალვადორ ალიენდე. „სულების სახლში“ მრავლად ვხვდებით მაგიური რეალიზმის დეტალებს. მასზე დიდი გავლენა მოახდინა გაბრიელ გარსია მარკესის რომანმა „მარტოობის ასი წელიწადი“. 1993 წელს რომანის კინოადაპტაცია შედგა, რომელშიც მთავარ როლებს ჯერემი აირონსი, მერილ სტრიპი, ვაინონა რაიდერი, გლენ კლოუზი და ანტონიო ბანდერასი ასრულებენ. Isabelle Allende's Official Website Isabel Allende discusses The House of the Spirits Study resource for House of the Spirits დაარქივებული 2022-02-24 საიტზე Wayback Machine. Sparknotes for House of the Spirits „The House of the Spirits“ — კინოფილმების ინტერნეტ-მონაცემთა ბაზა (ინგლისური) ↑ Fairfield University : Award-winning author Isabel Allende to speak at Fairfield University. დაარქივებულია ორიგინალიდან — 30 სექტემბერი 2007. ციტირების თარიღი: 24 თებერვალი 2022. ↑ Penalva, Joanna. "Arts & Culture: Department of Drama Presents ‘The House of the Spirits’," Syracuse University News (November 7, 2017). ↑ Beard, Alison. "CREATIVITY: Life’s Work: An Interview with Isabel Allende," Harvard Business Review (May 2016).
კუნძულ ზმეინის ბრძოლა

კუნძულ ზმეინისთვის ბრძოლა (ან გველების კუნძულისთვის ბრძოლა) — საბრძოლო შეტაკება რუსეთის ფედერაციისა და უკრაინის ჯარებს შორის. გაიმართა 2022 წლის 24 თებერვალს კუნძულ ზმეინიზე ( უკრ. Острів Зміїний) 2022 წლის უკრაინაში რუსეთის შეჭრის დროს. დაახლოებით 18:00 საათზე, უკრაინის სახელმწიფო მესაზღვრეებმა განაცხადეს, რომ 2022 წლის რუსეთის უკრაინაში შეჭრის პირველ დღეს კუნძულ ზმეინის თავს დაესხა რუსული გემები. თავდასხმაში მონაწილეობდნენ კრეისერი მოსკვა და საპატრულო გემი ვასილი ბიკოვი, რომლებმაც თავდასხმისას ხომალდებზე არსებული შეიარაღება გამოიყენეს. უკრაინსკა პრავდას მიერ გამოქვეყნებული აუდიოჩანაწერის თანახმად, როდესაც რუსულმა ხომალდებმა კუნძულის დამცველებს დანებებისკენ მოუწოდეს, მათ რუსულად უპასუხეს: „Русский военный корабль, иди на хуй!“. 22:00 საათზე (მოსკოვის დროით (UTC+2) 01:00 საათზე) უკრაინის სახელმწიფო საზღვრის დაცვის სამსახურმა გამოაცხადა, რომ რუსეთის ძალებმა დაიპყრეს კუნძული საზღვაო და საჰაერო დაბომბვის შემდეგ, რომელმაც სრულიად გაანადგურა კუნძულის მთელი ინფრასტრუქტურა. 13 მესაზღვრე, რომლებიც შეადგენდნენ კუნძულის მთელი გარნიზონი დაიღუპა ბრძოლის დროს. პრეზიდენტმა ვოლოდიმირ ზელენსკიმ ყველა მებრძოლს სიკვდილის შემდეგ უკრაინის გმირის წოდება მიანიჭა. ჟურნალმა The Week კუნძულის დამცველების ფრაზა შეადარა XIX საუკუნეში ალამოს ბრძოლაში წარმოთქმულ ფრაზას „გახსოვდეთ ალამო“. ↑ Зубкова, Даша. (24 February 2022) Zmiinyi Island In Black Sea Attacked From Russian Ships - Border Service. Ukrainian News Agency. დაარქივებულია ორიგინალიდან — 25 თებერვალი 2022. ციტირების თარიღი: 24 February 2022 ↑ Ukrainian soldier deployed on Snake Island live streamed the moment a Russian warship opened fire on the Island. All 13 soldiers lost their lives.. @PokiRae_. ციტირების თარიღი: 25 February 2022 ↑ „Russian Navy Captures Ukraine's Outpost on Snake Island“. The Maritime Executive (ინგლისური). 24 February 2022. ციტირების თარიღი: 25 February 2022. ↑ “Русский корабль, иди на х.й!”: захисники Зміїного відповіли ворогові uk. ციტირების თარიღი: 2022-02-25 ↑ 5.0 5.1 Josh Pennington. Russia invades Ukraine en (2022-02-24). ციტირების თარიღი: 2022-02-25 ↑ „Острів Зміїний захопили російські окупанти - ДПСУ“. Gazeta UA. 24 February 2022. დაარქივებულია ორიგინალიდან — 24 February 2022. ციტირების თარიღი: 24 February 2022. ↑ Hallam, Johnny. (24 February 2022) Ukraine's State Border Guard says island south of country's coast falls into Russian hands. CNN. დაარქივებულია ორიგინალიდან — 25 თებერვალი 2022. ციტირების თარიღი: 24 February 2022 ↑ Ukraine's Snake Island under attack, border guards took up defense en-US (2022-02-24). ციტირების თარიღი: 2022-02-24 ↑ 13 Ukrainian border guards killed in Russian take-over of Snake Island in the Black Sea, near the Romanian border - official. BNO News. ციტირების თარიღი: 24 February 2022 ↑ How 'Russian warship, go f--k yourself' became Ukraine's 'Remember the Alamo!'. ციტირების თარიღი: 2022-02-25
მიხეილ გაფრინდაშვილი

მიხეილ გაფრინდაშვილი (დ. 21 იანვარი, 1927, ჭაბუკიანი, ლაგოდეხის მუნიციპალიტეტი — გ. 25 იანვარი, 1999) — ქართველი ისტორიკოსი, ლიტერატურათმცოდნე, მეცნიერი. ისტორიის მეცნიერებათა დოქტორი, პროფესორი. 1946 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი, ხოლო 1949 წელს ასპირანტურა ისტორიის — სპეციალობით. 1948-1955 წლებში მუშაობდა თბილისის სახელმწიფო უნივერსიტეტში, 1955-1961 წლებში იყო პარტიულ სამუშაოზე; 1961-1964 წლებში იყო შოთა რუსთაველის სახელობის ქართული ლიტერატურის ისტორიის ინსტიტუტის დირექტორის მოადგილე; 1964 წლიდან ივანე ჯავახიშვილის სახელობის ისტორიის, არქეოლოგიის და ეთნოგრაფიის ინსტიტუტის უფროსი მეცნიერ-თანამშრომელი, 1983 წლიდან დირექტორის მოადგილე; 1972-1976 წლებში მუშაობდა საქართველოს ტელერადიოკომიტეტში; 1976-1983 წლებში საქართველოს სასოფლო-სამეურნეო ინსტიტუტში კათედრის გამგედ; იყო საქართველოს ისტორიის ნარკვევების ერთ-ერთი ავტორი (მე-4 და მე-5 ტომები), რისთვისაც მიენიჭა სახელმწიფო პრემია. მ. გაფრინდაშვილის უკანასკნელი ნაშრომი "ქართული საზოგადოებრივი აზროვნების ისტორია უძველესი დროიდან მეოცე საუკუნემდე", ხელნაწერის სახით დარჩა და გამოიცა მისი გარდაცვალების შემდეგ. იკვლევდა ქართული კულტურის, ისტორიის, საზოგადოებრივი აზროვნების ისტორიისა და თეორიის პრობლემებს. 1982 — საქართველოს სახელმწიფო პრემია ქართული საზოგადოებრივი აზროვნების ისტორია უძველესი დროიდან მეოცე საუკუნემდე, თბ., 2002 ISBN 99928-963-4-5 ქართული განმანათლებლობის ისტორიოგრაფიისათვის, თბ., 1989 ნარკვევები XIX საუკუნის ქართული საზოგადოებრივი აზროვნების ისტორიიდან, თბ., 1988 ქართული განმანათლებლობა : გ. წერეთელი, ს. მესხი, ნ. ნიკოლაძე, თბ., 1966 გიორგი წერეთლის მსოფლმხედველობა, თბ., 1955 ენციკლოპედია „საქართველო“, ტ. 1, თბ., 1997. — გვ. 565. მიხეილ გაფრინდაშვილი — საქართველოს ბიოგრაფიული ლექსიკონი ↑ http://www.nplg.gov.ge/bios/ka/00010939/
თაკო ჩხეიძე

თაკო ჩხეიძე (დ. 26 აპრილი, 1981, თბილისი, საქართველოს სსრ) — ქართველი მოდელი და ხელოვნების მუშაკი. დაიბადა 1981 წელს თბილისში. დაამთავრა თბილისის სახელმწიფო უნივერსიტეტის დასავლეთ ევროპისა და ლიტერატურის ფაკულტეტი ინგლისური ენის სპეციალობით. 1995 წელს დაიწყო სამოდელო საქმიანობა სააგენტო „ნატალიში“. მუშაობდა ნიუ-იორკის სამოდელო სააგენტო „IMG“-ში და პარიზის სააგენტო „ვივაში“. 2006 წელს სათავეში ჩაუდგა სამოდელო სააგენტო „გეომოდელსს“, რომელიც თვითონ დააარსა. თაკო ჩხეიძე — საქართველოს ბიოგრაფიული ლექსიკონი 2001 - მსოფლიოს საუკეთესო გრაცია (სტამბოლი) 1996 - საქართველოს წლის საუკეთესო მოდელი ↑ თაკო ჩხეიძე - ბიოგრაფიული ლექსიკონი
მარინე რაზმაძე

მარინე რაზმაძე (დ.8 მაისი, 1963, ტყიბული) — ქართველი ექიმი და მეცნიერი. 1987 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1987-1992 წლებში იყო მოსკოვის ცენტრალური ექიმთა და ხელოვნების ინსტიტუტის №1 თერაპიის კათედრის ორდინატორი და ასპირანტი, ბაზა-ბოტკინის სახელობის საავადმყოფოს IV კარდიოლოგიური განყოფილება. არის 15-მდე სამეცნიერო ნაშრომის ავტორი, რომლებიც ეხება სადღეღამისო ეკგ მონიტორირებით იშემიური ცვლილებების დიაგნოსტიკას, ექოკარდიოგრაფიის როლის გულის თანდაყოლილი და შეძენილი მანკების დიაგნოსტიკაში, კალციუმის ანტაგონისტების გავლენას დიასტოლურ ფუნქციაზე. კარდიოლოგი, მედიცინის მეცნიერებათა კანდიდატი. საკანდიდატო დისერტაციის თემა — „იშემიური ცვლილებები სადღეღამისო ეკგ მონიტორირებით და ანტიანგინალური პრეპარატების ეფექტის ანალიზი“, დაიცვა 1992 წელს. მარინე რაზმაძე — საქართველოს ბიოგრაფიული ლექსიკონი
ანომალისტური თვე

ანომალისტური თვე — დროის შუალედი პერიგეუმზე მთვარის ორ თანმიმდევრულ გავლას შორის. მთვარის ორბიტის პერიგეუმის სისტემური გადაადგილების გამო ანომალისტური თვე განსხვავდება დედამიწის ირგვლივ მთვარის გარემოქცევის პერიოდისაგან. იგი 1900 წლის დასაწყისში შეადგენდა 27,554551 საშუალო მზისმიერ დღე-ღამეს და ყოველ 100 წელიწადში 0,095 წამით მცირდება. დრაკონული თვე ქართული საბჭოთა ენციკლოპედია, ტ. 1, თბ., 1975. — გვ. 470.
ზღვამიწეთის ჯადოქარი

ზღვამიწეთის ჯადოქარი (ინგლ. A Wizard of Earthsea) — ამერიკელი მწერლის ურსულა ლე გუინის ფენტეზი ჟანრის რომანი, გამოქვეყნდა 1968 წელს, მიიჩნევა საბავშვო ლიტერატურისა და ფენტეზის კლასიკად. ნაწარმოები, რომელშიც მოქმედება ზღვამიწეთის გამოგონილ არქიპელაგზე ხდება, ახალგაზრდა ჯადოქრის, გედის, შესახებ მოგვითხრობს. იგი ყმაწვილობაშივე ავლენს ძლიერ მაგიურ უნარებს და ჯადოქართა სკოლაში იწყებს სწავლას. „ზღვამიწეთის ჯადოქარს“ საყმაწვილო რომანის ჟანრს მიაკუთვნებენ, ვინაიდან იგი იკვლევს პროცესს, რომლის დროსაც მოზარდი საკუთარ ძალების მართვას და სიკვდილის ფაქტთან შეგუებას სწავლობს. რომანში აგრეთვე გატარებულია დაოისტური იდეები სამყაროს ფუნდამენტური ბალანსის შესახებ. რომანმა დადებითი გამოხმაურება მოიპოვა. 1969 წელს მიიღო Boston Globe–Horn Book-ის პრემია, ხოლო 1979 წელს ლუის კეროლის პრემიის ფინალისტებს შორის მოხვდა. ზღვამიწეთის ჯადოქარი Internet Speculative Fiction Database-ში
კაცი მაღალ კოშკში

კაცი მაღალ კოშკში (ინგლ. The Man in the High Castle) — ამერიკელი მწერლის, ფილიპ დიკის, ალტერნატიული ისტორიის ჟანრის რომანი, გამოქვეყნდა 1962 წელს. ნაწარმოებში განვითარებული ალტერნატიული ისტორიის მიხედვით, მეორე მსოფლიო ომში მოკავშირეები დამარცხდნენ. მოქმედება 1962 წელს, 1947 წელს მეორე მსოფლიო ომის დასრულებიდან 15 წლის შემდეგ ხდება, როცა მსოფლიოს ნაცისტური გერმანია და იმპერიალისტური იაპონია მართავენ. ავტორი ამ სახელმწიფოს შორის არსებულ პოლიტიკურ ინტრიგებს და ასევე მსოფლიოს დიდი გადანაწილებისა და ისტორიული ძვრების ფონზე ჩვეულებრივი ადამიანების ცხოვრებას ასახავს. 1963 წელს დიკმა წიგნისთვის მიიღო ჰიუგოს პრემია საუკეთესო რომანისთვის. 2015 წელს რომანის სატელევიზიო ადაპტაცია შედგა. The Man in the High Castle cover art gallery The Man in the High Castle წიგნების ინტერნეტ სიაში The Man in the High Castle
ბუნდოვნად, სკანერში

ბუნდოვნად, სკანერში (ინგლ. A Scanner Darkly) — ამერიკელი მწერლის, ფილიპ კ. დიკის სამეცნიერო ფანტასტიკის ჟანრის რომანი, გამოქვეყნდა 1977 წელს. ნაწარმოები ნახევრად-ავტობიოგრაფიულია. მასში მოქმედება (გამოსვლის დროისთვის) მომავლის კალიფორნიაში, დისტოპიურ ქალაქ ორინჯში 1994 წლის ივნისში ვითარდება. რომანი ნარკოკულტურის და როგორც რეკრეაციული, აგრეთვე ძალადობრივი ნარკომოხმარების ვრცელ პორტრეტს გვიხატავს. „ბუნდოვნად, სკანერში“ დიკის ერთ-ერთი ყველაზე გახმაურებული ნაშრომია. მისი მიხედვით რეჟისორმა რიჩარდ ლინკლეიტერმა 2006 წელს ამავე სახელწოდების ფილმი გადაიღო. A Scanner Darkly Worlds Without End-ზე "Darkness in literature: Philip K Dick's A Scanner Darkly"
მთვარის ლიბრაცია

მთვარის ლიბრაცია (ლათ. lībrātiō — „რწევა“) — დედამიწაზე მყოფი დამკვირვებლისათვის მთვარის ხილული რხევები. არსებობს რამდენიმე სახის მთვარის ლიბრაცია: მთვარის რხევა აღმოსავლეთ-დასავლეთის მიმართულებით, ეგრეთ წოდებული ოპტიკური (გეომეტრიული) ლიბრაცია გრძედზე (მაქსიმალური სიდიდე 7° 45'), რაც იმის შედეგია, რომ მთვარე ბრუნავს მუდმივი კუთხური სიჩქარით, ხოლო დედამიწის ირგვლივ გარემოიქცევა არათანაბარი სიჩქარით. მთვარის ოპტიკური ლიბრაცია განედზე წარმოადგენს მთვარის რხევებს ჩრდილო-სამხრეთის მიმართულებით (მაქსიმალური სიდიდე 6° 41'), რაც გამოწვეულია მთვარის ბრუნვის ღერძის დახრით მთვარის ორბიტის სიბრტყის მიმართ. ამის გამო დედამიწისაკენ დროდადრო მოქცეულია მთვარის ხან სამხრეთი, ხან კი ჩრდილოეთი პოლუსი. დღეღამური ანუ პარალაქსური მთვარის ლიბრაცია (მაქსიმალური სიდიდე ~1°) აიხსნება იმით, რომ დამკვირვებელი დედამიწის ღერძული ბრუნვის გამო გადაადგილდება სივრცეში და მთვარეს დაინახავს სხვადასხვა მიმართულებიდან. მთვარის ლიბრაციის გამო დედამიწიდან შეიძლება დავაკვირდეთ მთვარის ზედაპირის ნახევარზე მეტს (~59%). არსებობს კიდევ მთვარის ჭეშმარიტი ანუ ფიზიკური ლიბრაცია (მაქსიმალური სიდიდე ~2'), რაც გამოწვეულია მთვარის სამღერძა ელიფსოიდზე დედამიწის გრავიტაციული ზემოქმედებით. ქართული საბჭოთა ენციკლოპედია, ტ. 6, თბ., 1983. — გვ. 667-668.
უბიკი

უბიკი (ინგლ. Ubik) — ამერიკელი მწერლის, ფილიპ. კ. დიკის, 1969 წლის სამეცნიერო-ფანტასტიკური რომანი. მოქმედება მომავლის 1992 წელს მიმდინარეობს, სადაც ექსტრასენსულ უნარებს კორპორატიულ ჯაშუშობაში იყენებენ, ტექნოლოგიების საშუალებით კი გარდაცვლილ ადამიანებს ხანგრძლივი ჰიბერნაციის მდგომარეობაში ამყოფებენ. რომანის პროტაგონისტია ტექნიკოსი ჯო ჩიპი, იგი რეალობაში უცნაური ცვლილებების განცდას იწყებს, რის დროებით შეჩერებაშიც მას მაღაზიაში შეძენილი მისტიური სუბსტანცია უბიკი ეხმარება. „უბიკი“ დიკის ერთ-ერთი ყველაზე აღიარებული ნაშრომია. 2009 წელს რომანი მოხვდა ჟურნალი ტაიმის სიაში „100 საუკეთესო რომანი 1923 წლიდან“. დიკის ყოფილმა მეუღლემ, ტესამ, რომანის შესახებ დაწერა: უბიკი ღმერთის მეტაფორაა. იგი არის ყოვლისშემძლე, ყოვლისმცოდნე და ყველგანმყოფი. სპრეის ქილა მხოლოდ კონკრეტული ფორმაა, რომელიც ადამიანებს მისი წვდომას და გამოყენებას უადვილებს. ადამიანებს კი არა ქილაში არსებული სუბსტანცია არამედ, არამედ მათი რწმენა ეხმარებათ, რწმენა იმისა, რომ უბიკი დახმარებას მოუტანთ. უბიკი Internet Speculative Fiction Database-ში ↑ Jordison, Sam. Philip K Dick's Ubik: a masterpiece of malleability (18 March 2014). ციტირების თარიღი: 31 March 2019 ↑ 2.0 2.1 Grossman, Lev. "Ubik–All-Time 100 novels". ტაიმი.
ვალისი

ვალისი (ინგლ. VALIS) — ამერიკელი მწერლის, ფილიპ კ. დიკის, 1981 წლის სამეცნიერო ფანტასტიკური რომანი. მასში მოქმედება 1970-იანი წლების კალიფორნიაში ხდება. წიგნი ავტობიოგრაფიული ელემენტებითაა გამდიდრებული და შთაგონებულია დიკის მიერ თავისი აუხნელი რელიგიური გამოცდილების კვლევით. „ვალისი“ დიკის დაუსრულებელი ტრილოგიის პირველი წიგნია. ავტორი 1982 წელს გარდაიცვალა, როცა იგი ტრილოგიის მესამე ნაწილზე მუშაობდა. VALIS book cover gallery დაარქივებული 2022-02-26 საიტზე Wayback Machine. Tractates Cryptica Scriptura დაარქივებული 2017-09-09 საიტზე Wayback Machine. Terence McKenna article about Philip K. Dick and VALIS Philip K. Dick's Valis დაარქივებული 2022-01-18 საიტზე Wayback Machine. ↑ Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ Dick, Philip K. (2000). What If Our World Is Their Heaven. Woodstock & New York: The Overlook Press, გვ. 49–157. ISBN 978-1585670093.